NaiveNeuron/SloPal huggingface dataset:
Mora, Ján, poslanec NR SR (2018-03-14):
Vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 4. mája 2018 a v gestorskom výbore do 9. mája 2018. Pán predsedajúci, otvorte všeobecnú rozpravu.
P. Paška, predseda NR SR: (2008-10-23):
(Hlasovanie.) 131 prítomných, 76 za, 55 sa zdržalo. Návrh sme postúpili do druhého čítania.
Lehotský, Tomáš, poslanec NR SR (2023-03-21):
Ďakujem veľmi pekne, pán predsedajúci. Čiže v krátkosti mi dovoľte odôvodniť návrh zákona. Novela, je to teda novela zákona č. 396/2012, zákona o Fonde na podporu vzdelávania. Táto novela má priniesť možnosť pre študentov, ktorí získajú pôžičku z tohto fondu na podporu, aby ju mohli kedykoľvek splatiť predčasne bez akýchkoľvek poplatkov. Dneska je im to umožnené len raz ročne. Táto teda novela umožňuje, aby tak mohli bez poplatkov urobiť kedykoľvek. Viac k tomuto zákonu poviem potom v rozprave, do ktorej sa hlásim.
Vážny, Ľubomír, poslanec NR SR (2010-10-13):
Ďakujem. Ale, pán poslanec, zrejme ide o nepochopenie z vašej strany, pretože ministerstvo dopravy sa stáva centrálnym koordinačným orgánom, to znamená praxou vyskúšané to, čo sme stále my namietali. A na záver sme to aj zmenili tak, že nie je zdravé ani dobré, keď jeden centrálny koordinačný orgán, ktorý má na starosti všetku európsku pomoc, zároveň ovláda aj niektorý z operačných programov, pretože tam dochádza k určitému prepojeniu a nie je to vhodné. A preto bol odovzdaný centrálny koordinačný orgán Úradu vlády ako nezávislému orgánu, ktorý vie rozhodovať naozaj kompetentne a nie je zaťažený zároveň výkonom operačného programu, či už je to Doprava alebo Informatizácia spoločnosti alebo hociktorý iný. Čiže v praxi sa neosvedčilo takéto riešenie. A vy ho zase vraciate nie na výstavbu, ako to bolo predtým, ale na dopravu, čo, myslím si, nebude vhodné riešenie, pretože, ako som už povedal, tento rezort má veľa, veľa vlastných problémov a ešte mu pribudne metodika a riadenie jednotlivých rezortov, čo je podľa môjho názoru nezmysel. A v praxi to bolo vyskúšané, že je to nevhodné riešenie a nezmyslom. Ďakujem.
V. Veteška, podpredseda NR SR: (2004-06-24):
Teraz dávam slovo spoločnej spravodajkyni z výboru pre hospodárstvo, privatizáciu a podnikanie poslankyni Beáte Brestenskej, aby informovala Národnú radu o výsledku rokovania výboru o tomto návrhu zákona a aby odôvodnila návrh a stanovisko gestorského výboru. B. Brestenská, poslankyňa: Vážený pán predsedajúci, vážený pán minister, vážené dámy a páni, dovoľte mi predložiť závery z rokovania k predloženému návrhu zákona. Predložený návrh zákona bol v Národnej rade Slovenskej republiky pridelený na rokovanie do výboru ústavnoprávneho, výboru pre financie, rozpočet a menu, výboru pre hospodárstvo, privatizáciu a podnikanie a výboru pre pôdohospodárstvo a výboru pre zdravotníctvo, Iné výbory Národnej rady ho neprerokovali. K danému termínu prerokovania neprišli žiadne iné pripomienky alebo stanoviská jednotlivých členov alebo poslancov. Môžem konštatovať, že všetky výbory v danej lehote prerokovali návrh zákona a predložili pozmeňujúce návrhy, ktoré sú v spoločnej správe pod číslami 1 až 27. Gestorským výborom je výbor pre hospodárstvo, privatizáciu a podnikanie, ktorý odporúča všetky dané pozmeňujúce návrhy 1 až 27 schváliť. Pán predsedajúci, prosím, otvorte rozpravu.
Bugár, Béla, podpredseda NR SR (2018-10-23):
Takže nech sa páči. Pristúpime k hlasovaniu, aby sme vrátili tento návrh do druhého čítania. Prezentujme sa a hlasujme. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019 – návrh na opakovanie druhého čítania.) (Hlasovanie.) Prítomných 134, za 74, proti 34, zdržalo sa 25 poslancov, 1 nehlasoval. Sme v druhom čítaní , preto otváram rozpravu v rámci druhého čítania. Pýtam sa, kto sa hlási do rozpravy. Ako jediný pán poslanec, dvaja, končím možnosť sa prihlásiť. Takže, pán poslanec Bublavý, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019 – opakované druhé čítanie.)
Zmajkovičová, Renáta, podpredsedníčka NR SR (2014-02-13):
Pán poslanec Blaha, procedurálny?
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 142 poslancov, za návrh hlasovalo 83, proti boli 12 poslanci, zdržalo sa 47 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca, pokračujte.
Hrnčiar, Andrej, podpredseda NR SR (2017-09-12):
Pýtam sa, či chce zaujať stanovisko spravodajca. Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Tento návrh zákona mal predkladať pán poslanec Viskupič, ale nie je tu, pretože má pracovné povinnosti so skupinou priateľstva na jednej z ambasád. Takže tento návrh prerokujeme na záver schôdze. Pristúpime k prvému čítaniu o návrhu poslancov Národnej rady Slovenskej republiky Natálie Blahovej a Ondreja Dostála na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov a ktorým sa dopĺňa zákon č. 161/2015 Z. z. Civilný mimosporový poriadok . Návrh zákona má parlamentnú tlač 665, návrh na jeho pridelenie na prerokovanie výborom je v rozhodnutí č. 672. Dávam slovo poslankyni Natálii Blahovej, aby návrh zákona uviedla.
P. Paška, predseda NR SR: (2006-09-05):
(Hlasovanie.) 139 prítomných, všetci za, nikto nebol proti, nezdržal sa. Konštatujem, že Národná rada pridelila návrh zákona výborom, určila gestorský výbor a zároveň odsúhlasila príslušné lehoty výborom na prerokovanie v druhom čítaní. Budeme pokračovať a hlasovať v prvom čítaní o vládnom návrhu zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov (tlač 24). Poprosím pána poslanca Zsolta Simona, aby uviedol hlasovanie.
Brocka, Július, poslanec NR SR (2014-06-26):
Pardon, pán kolega, hovoríš, že je to smutné, že tak málo poslancov parlamentu zaujímajú také dôležité témy, akými sú európske témy, ako problémy Európskej únie. No, pán kolega, ja by som aj chcel, ale, ale teraz sa nemôžem venovať európskym témam, lebo teraz sú dôležitejšie témy u nás doma. Naozaj v tejto chvíli, teraz. Napríklad keď je živelná pohroma alebo kalamita, tak vtedy musíme zachraňovať našu krajinu Slovensko. Na čo myslím, pán kolega? No, napríklad na ten, včera zverejnená informácia, že NDS-ka, Národná diaľničná spoločnosť má na krku ďalší nástenkový tender, že neuveriteľne kradnú. Tí, čo spravujú naše verejné financie, neuveriteľne kradnú. Cez verejné obstarávanie vylúčili tri firmy, ktoré na stavebný dozor, na ten tunel pri Višňovom ponúkali polovičnú sumu. Viete si to predstaviť, že vyhral ten, čo to bude robiť za ceny vyššie, dvojnásobne vyššie ceny? A to sa deje teraz, v tejto chvíli, prosím vás! A budete v SMER-e mať snem mimoriadny o opatreniach ako pomôcť rodinám. No, keď sa tu niekto nabalí a zarobí štvrť miliardy v starej mene, v korunách, za to, že bude kontrolovať výstavbu tunela, a je im málo 120 mil., prosím vás, veď to je škandál?! Vy sa teraz chcete baviť o Európskej únii? Veď toto musíme riešiť! Toto je téma dňa na prvom mieste. A tu by pri pánu ministrovi zahraničných vecí, mal prísť minister dopravy. Tak my ideme ťahať peniaze z Európskej únie na to, aby ich tu rozkrádali takí, ktorí sa chcú nabaliť na Európskej únii?! (Výkriky v sále.)
Kavecká, Monika, poslankyňa NR SR (2023-05-03):
Krátko. Ďakujem veľmi pekne za faktickú poznámku, ktorá bola úplne nemiestna, pretože pani kolegyňa ani nevie proste pomenovať faktor, ako je psychická záťaž, a vymenovala všetky ostatné faktory. Presne sa ukázalo to isté smerovanie, ako pri zákone 362, čiže jej výklad, bohužiaľ, nie je to pravda. Ďakujem za podporu a ďakujem aj za ústretovosť.
Bublavý, Dušan, poslanec NR SR (2013-05-23):
Pán kolega, spomenuli ste veľa bodov a ja len k niektorým z nich by som sa chcel vyjadriť. Oslovilo ma, keď ste spomínali eurofondy. Je veľa nedostatkov z čerpania eurofondov. A je to veľký problém. Ale aby sme si dovolili povedať, konštatovali ste, že krivia podnikateľské prostredie, ja si myslím, že to je veľmi mylné konštatovanie. Opravovať cesty, chodníky, školy, námestia, kultúrne domy, akékoľvek stavby, ktoré sú verejnoprospešné, to, si myslím, nekriví podnikateľské prostredie, ale je potrebné, aby sme tieto aktivity naozaj výrazne ešte zvýšili a aby týmito krokmi a stavbami sme si životné prostredie naozaj zlepšovali. A preto si myslím, že je potrebné, aby sme zintenzívnili čerpanie eurofondov a zefektívnili ho. A spomínali ste to, aby sa viac využívala pracovná činnosť manuálne, lebo máme veľa nezamestnaných, a aby sme odbúrali nejaké strojové parky, ktoré by sa nemali zúčastňovať týchto aktivít. Veď my nemôžeme zase rozmýšľať celkom spiatočnícky, že necháme nejaké bagre, keď to majú robiť, ale dáme to ľuďom. To môžeme dať šiť aj topánky nejaké, aké kedysi manufaktúry to robili, kde sa to dá, áno, ale nie zase celkom vynechávať strojové parky a niekomu dávať zákazku tým, že bude to robiť lopatou, a nie používaním strojov. V jednom je pravda, že aktivačné práce treba kontrolovať, aby boli efektívne.
Pčolinský, Peter, poslanec NR SR (2018-02-14):
Ďakujem pekne. Pán kolega, chcem len povedať za klub SME RODINA, že tento návrh určite podporíme, pretože podľa môjho názoru je absolútne prirodzené, že na začiatku rokovania každej schôdze, pripomínam schôdze, nie rokovacieho dňa, by mala znieť štátna hymna. Je to, je to úplne normálne a malo by to byť samozrejmosťou a tiež som veľmi zvedavý, ako budú hlasovať poslanci Slovenskej národnej strany. Ďakujem.
Laurenčík, Milan, podpredseda NR SR (2020-03-24):
Pán poslanec Vetrák.
Laššáková, Jana, podpredsedníčka NR SR (2014-05-14):
Ďakujem pekne, pán spravodajca, zaujmite miesto určené pre spravodajcov. Otváram rozpravu o tomto bode programu. Nedostala som žiadnu písomnú prihlášku. Pýtam sa, či sa niekto hlási do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona , ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov a ktorým sa dopĺňa zákon Národnej rady č. 145/1995 Z. z. o správnych poplatkoch v znení neskorších predpisov. Vládny návrh zákona je uverejnený ako tlač 890, spoločná správa výborov má tlač 890a. Pán minister Počiatek je už pripravený, aby návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 890.)
Šeliga, Juraj, podpredseda NR SR (2020-07-07):
Ďakujem pekne. Chcem sa spýtať, chcem sa spýtať, či teda ste si to nerozmysleli a či nevieme všeobecným súhlasom schváliť to, aby sme mohli rokovať aj po devätnástej. (Reakcia z pléna.) Nie, dobre, v poriadku. Takže budeme hlasovať o tom, aby Národná rada mohla rokovať aj po 19. hodine. Prezentujte sa, prosím, a hlasujte. (Hlasovanie.) Prítomných 92 poslancov, za 72, proti 12, zdržali sa 6, nehlasovali 2. Tento návrh sme schválili. Chcem vás upozorniť, panie poslankyne a páni poslanci, s tým, že, s tým, že budeme teraz pokračovať v tomto rokovaní. Samozrejme, budete sa môcť prihlásiť ústne do rozpravy a následne budeme hlasovať, tak ako sme sa ráno dohodli, pardon, na obed dohodli, o skrátenom legislatívnom konaní s tým, že o prvom čítaní, ak to Národná rada schváli, začneme rokovať až zajtra ráno. A teraz vidím trošku kolíziu. Pán minister hospodárstva chcel a pán minis... (Reakcia ministra Sulíka.) Áno, tak nech sa páči, pán minister hospodárstva a potom pán minister Krajniak. A potom bude priestor sa prihlásiť do ústnej rozpravy. Nech sa páči, pán...
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 142, za 77, proti 25, zdržalo sa 39, nehlasoval 1. (Potlesk.) Konštatujem, že Národná rada po opätovnom prerokovaní schválila zákon o financovaní voľného času dieťaťa vrátený prezidentkou Slovenskej republiky . Pokračujeme v prerušenom rokovaní v druhom čítaní o návrhu zákona o mediálnych službách, tlač 762. O slovo sa hlási pani ministerka Milanová. [Pokračovanie rokovania o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách) , tlač 762.]
Madej, Róbert, poslanec NR SR (2012-07-02):
Ďakujem pekne. Vážený pán predseda Národnej rady, vážené panie poslankyne, páni poslanci, v rozprave nepredniesol nikto žiaden procedurálny návrh. Prosím teda, pán predseda, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh ústavného zákona v druhom čítaní.
Dostál, Ondrej, poslanec NR SR (2024-01-23):
Pani poslankyňa Škopová, zaujalo ma to vaše prirovnanie alebo obrazné pomenovanie, keď ste povedali, že právny štát nie je semafor, nebúrajte ho. No, žiaľ, v tejto chvíli to vyzerá tak, že vládna koalícia vníma právny štát ako semafor a ona se... má sama ako Andreja Danka šoférujúceho neskoro večer vlastné vozidlo a nedokážuceho vybrať zákrutu, ale problém je, že nech už bolo akokoľvek hanebné a nesprávne správanie pána Danka po tej nehode, ktorú spôsobil, a teda rozhodne nie je dobrým príkladom pre občanov, niet dôvodu sa domnievať, že pán Danko nabúral do toho semaforu úmyselne. Vládna koalícia na rozdiel od pána Danka do toho svojho semaforu, teda do právneho štátu, nabúrava úmyselne. Robí to z rovnako hanebných dôvodov, ako bolo hanebné správanie sa pána Danka až po nehode, aby zakryl nejaké okolnosti, ale vládna koalícia vedome sa snaží zakryť to, čo jej ľudia a jej blízki ľudia robili v minulosti a za čo im teraz hrozí trestné stíhanie, prípadne už prebieha trestné stíhanie, tak sa snaží vedome do toho svojho semaforu nabúrať, zničiť ho, oslabiť účinnosť trestného stíhania, sťažiť ho a dať vlastným ľuďom amnestiu a vedome pritom nivočí právny štát, takže si to veľmi dobre uvedomuje.
Danko, Andrej, predseda NR SR (2019-11-27):
S reakciou dvaja poslanci, Heger a Zelník. Nech sa páči.
A. Belousovová, podpredsedníčka NR SR: (2008-10-28):
(Prerušenie rokovania o 12.00 hodine.) (Pokračovanie rokovania o 14.02 hodine.)
P. Paška, predseda NR SR: (2010-06-10):
Pán poslanec Jarjabek.
Bagačka, Michal, poslanec NR SR (2017-04-06):
Ďakujem za slovo. Ja by som sa len k začiatku vrátil, lebo viacerí, takmer každý z vás spomína tú akreditačnú komisiu a tých dvoch členov. Podľa mojich informácií tá akreditačná komisia mala trinásť členov, až sa nemýlim. To znamená, že dvaja odišli preč a nepodpísali zápisnicu? (Reakcia z pléna.) Dvaja? (Reakcie z pléna.) Teda podpísať. A dvaja teda nesúhlasili? (Reakcie z pléna.) Z trinástich dvaja. (Prerušenie vystúpenia predsedajúcim.)
Zimenová, Zuzana, poslankyňa NR SR (2018-09-18):
Ďakujem za slovo. Vážené pani poslankyne, vážení páni poslanci, ako spravodajkyňa určená navrhnutým gestorským výborom pre ľudské práva a národnostné menšiny podávam v súlade s § 73 rokovacieho poriadku informáciu k uvedenému návrhu zákona (tlač 1104). Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou uvedeného návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1157 navrhujem, aby návrh zákona prerokovali nasledovné výbory: ústavnoprávny výbor, výbor pre hospodárske záležitosti, výbor pre sociálne veci a výbor pre ľudské práva a národnostné menšiny ako gestorský výbor. Odporúčam, aby návrh zákona výbory prerokovali do 30 dní, resp. gestorský výbor do 32 dní od prerokovania návrhu v prvom čítaní. Pán predsedajúci, prosím, otvorte rozpravu.
Pčolinský, Peter, podpredseda NR SR (2023-06-21):
Na vaše vystúpenie sú štyri faktické poznámky. S prvou – pani poslankyňa Marcinková.
M. Hort, podpredseda NR SR: (2008-10-30):
A ďalší v rozprave vystúpi už avizovaný pán poslanec Peter Markovič, nech sa páči.
Glváč, Martin, podpredseda NR SR (2017-11-29):
S reakciou pán poslanec Dostál.
Laššáková, Jana, podpredsedníčka NR SR (2016-02-11):
Páni poslanci, pán poslanec Podmanický.
Blanár, Juraj, podpredseda NR SR (2021-12-08):
Pán minister, poprosím vás, aby ste za...
Mazurek, Milan, poslanec NR SR (2022-06-24):
Tak pojazdný cirkus Jozefa Pročka dnes exceloval viac než je to inokedy a gratulujem (povedané so smiechom) pánovi Budajovi, teda tomu, čo, komu tak veľmi vďačíme za demokraciu – v úvodzovkách – na Slovensku (povedané so smiechom), uvedenému v spisoch ŠTB, odkiaľ záhadnými spôsobmi zmizli všetky dokumenty, ktoré sa vzťahovali k jeho osobe, pán Domovník. A teda že keď už má tento pán Domovník uvedený v spisoch ŠtB takéhoto skvelého rečníka a hovorcu (povedané so smiechom), musí byť veľmi hrdý na to, kam to vo svojej politickej kariére dotiahol. Ale ak chceme riešiť nejakým spôsobom tému, to, že sa mu dáva za vinu, a to je teda, že v podstate čo aj pán Pročko priznal, že počet medveďov je extrémne vysoký a spôsobujú problémy, tak (povedané so smiechom) je si potrebné priznať, že aj napriek veľkolepým Pročkovým slovným obratom v tejto téme Budaj neurobil nič. Zriadil nejaký tím, ktorý, ako vidíte, je nefunkčný, lebo keby fungoval, tak ako chcú, tak predsa tí ľudia neprotestujú. Hovorí sa o tom – aj on to koniec koncov hovoril –, že teda počet medveďov je potrebné regulovať. Ale neregulujú ich. A ľudia sa nenajedia z rečí cirkusanta. Ľudia potrebujú vidieť výsledky a Budaj nekoná. Včera alebo predvčerom odkázal ľuďom, že v septembri príde výsledok prieskumu, o ktorom tu bolo jasne povedané, že jeho výsledky sú irelevantné pre problém na Slovensku, lebo je robený zlou metodikou, zlým spôsobom a zastaralou metódou. Takže do septembra ľudia majú čakať na niečo, čo nebude užitočné? A potom Budaj povie čo? Pošle Pročka, aby povedal, no urobíme ešte jeden prieskum, ešte zase sa ideme hrabať v medvedích výkaloch. A čo? Budeme čakať, dokiaľ sa naozaj nestane nejaká tragédia? Čiže oni tou nečinnosťou a tým spôsobom, ktorým pristupujú k tejto veci, len čakajú, kým sa niečo zlé stane.
Sulík, Richard, predseda NR SR (2011-07-06):
Prosím, hlasujte teraz. (Hlasovanie.) Prítomných 147 – poprosím o kľud v miestnosti, ďakujem – z prítomných 147 poslancov hlasovalo 137 za, 7 sa zdržalo, 3 nehlasovali. Schválili sme uznesenie k analýze efektívnosti Národnej banky Slovenska. Teraz budeme hlasovať o návrhu uznesenia k Návrhu účtovnej závierky Sociálnej poisťovne za rok 2010 (tlač 315). Poprosím pána poslanca Brocku, ktorý je spoločným spravodajcom a predsedom výboru pre sociálne veci, aby hlasovanie uviedol.
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu zákona ako o celku. (Hlasovanie.) Prítomných 135 poslancov, za 104, zdržalo sa 31. Konštatujem, že sme schválili návrh novely zákona č. 8/2009 Z. z., pardon, že sme schválili vládny návrh novely zákona č. 98/2004 Z. z. o spotrebnej dani z minerálneho oleja. Ďakujem pekne. Teraz poprosím pána poslanca Petra Šucu, aby uviedol hlasovanie o bode 27 programu, je to druhé čítanie o návrhu poslanca Mariána Saloňa na vydanie zákona, ktorým sa mení a dopĺňa zákon č. 8/2009 Z. z. o cestnej premávke, tlač 60. Pán poslanec, nech sa páči, máte slovo. (Hlasovanie o návrhu poslanca Národnej rady Slovenskej republiky Mariána Saloňa na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 60.)
Fecko, Martin, poslanec NR SR (2013-05-17):
Ďakujem pekne, pani kolegyňa. Tak ako pán minister prisľúbil, tak vlastne sme to vypracovali. A som rád, že ten vlastník, ktorý bude mať tú 25-ročnú lehotu, bude pred jej skončením upovedomený od užívateľa, že tá lehota mu končí, aby sa vedel správne rozhodnúť, akým spôsobom chce nakladať so svojím majetkom, ktorý podľa našej ústavy je nedotknuteľný. A keď ešte môžem, pani predsedajúca, na pána Záhumenského. Ja viem, že je to mimo rokovacieho poriadku, ale dúfajme, že... (Prerušenie vystúpenia predsedajúcou.)
Vaľová, Jana, poslankyňa NR SR (2023-02-01):
Ďakujem veľmi pekne. Pán podpredseda, myslím si, že veľmi dobre si rozvinul všetky myšlienky, ktoré vlastne a ktoré vlastne boli aj na tom stretnutí s tými veľvyslancami, pretože ja si myslím, že zlyhala diplomacia v Európskej únii a práve preto je veľmi dobré sa stretávať s veľvyslancami, pretože ak niekto mohol vyjednať mier, tak určite nie Slovenská republika sama, ako tu rozprávate hlúposti, že napíšte Rusku list, ale jedine to môžu urobiť všetci spoločne a môže to urobiť diplomacia v Európskej únii, aby zabránila krvipreliatiu a vlastne tomu, čo sa deje. Už Shakespeare povedal: „Mier kážeš s mečom v ruke?“ Áno, vy kážete, že chcete mier, a pritom máte všetci meč v ruke. Čiže ak sa nepoučíme z histórie, budeme si ju musieť zopakovať. A verte mi, že len vyjednaný mier môže zabrániť ďalšej vojne, ktorá, ktorá sa môže veľmi ľahko rozšíriť a práve tým, že všetky krajiny sa do toho zapájajú dodávaním zbraní. Ešte raz, už Shakespeare povedal: „Mier kážeš s mečom v ruke?“ A to, že pán podpredseda hovorí, že chceme informácie od ministra obrany, no samozrejme, že ich chceme poslanci, chceme ich mať relevantné, chceme vedieť, čo sa deje, lebo potom čo robíte? Kričíte na ľudí, nechávate ich stíhať, že dávajú hoaxy, vypínate médiá a všetko. Samozrejme, čím menej informácií máte, a pravdivých, tým viacej inšpirácií a konšpirácií. Pretože každý reálny človek si chce, si chce danú situáciu nejakým spôsobom vyložiť a každý reálny človek má tie informácie, ktoré má. Pretože vy tie informácie zatajujete a skutočne púšťate iba také informácie, ktoré vám vyhovujú. Čiže ak by boli informácie objektívne, tak by sme aj my poslanci mohli možno viac s tými ľuďmi komunikovať. Ale nemáme ich ani my, pán minister. Takže budeme veľmi radi, ak... (Prerušenie vystúpenia časomerom.)
Kollár, Boris, predseda NR SR (2023-02-08):
Prosím, prezentujme sa a hlasujeme. (Hlasovanie.) Prítomných 132 poslancov, za 53, proti 53, zdržalo sa 25, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona . Pristúpime k hlasovaniu o bode 59 programu. Je to prvé čítanie o návrhu poslanca Fecka na vydanie zákona, ktorým sa mení a dopĺňa zákon č. 180/1995 Z. z. o niektorých opatreniach na usporiadanie vlastníctva k pozemkom. Je to tlač 1402. Prosím opäť pána poslanca Jána Mičovského, aby hlasovanie uviedol. Nech sa páči, máte slovo. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov , tlač 1402.)
Švantner, Dušan, poslanec NR SR (2011-03-31):
Ďakujem, pán predseda. Vážený pán kolega, myslím si, že si naozaj veľmi dobre rozanalyzoval celý tento zákon. A čuduj sa svete, vo verejnosti sa presadzuje taký názor a nie je to len od politikov, ale, žiaľbohu, je to aj od médií, že sa vlastne jedná len o zmenu zákona v tom, že to nebude 20 %, ale 15 %. Skutočnosť je ale celkom iná. Skutočnosť je taká, že sa zakamuflovalo do tohto zákona spústu vecí, ktoré sú veľmi nebezpečné. Mimo tých, ktoré si uvádzal, by som prečítal jeden bod, v ktorom sa hovorí, v § č. 3, ods. 2 sa za prvú vetu vkladá nová druhá veta, ktorá znie: Ostatní účastníci rokovania obecného zastupiteľstva môžu používať jazyk menšiny, ak s tým súhlasia všetci prítomní poslanci obecného zastupiteľstva. Čiže vieme veľmi dobre, že niektoré obecné zastupiteľstvá, aj keď je tam veľké množstvo občanov slovenskej národnosti, majú majoritu a môžu odsúhlasiť to, že napriek tomu, že sú na zastupiteľstve občania, ktorí neovládajú maďarčinu, budú jednať len v maďarskom jazyku. Takto ste pripravili tento zákon. Veď je to hrôza! Zamyslite sa nad tým a stiahnite ho! Ďakujem.
Grendel, Gábor, podpredseda NR SR (2021-05-27):
Štyri faktické poznámky na vystúpenie pána poslanca Kamenického. Ako prvý pán poslanec Andrej Stančík.
Šimečka, Michal, podpredseda NR SR (2024-02-06):
Ďakujem pekne. Pán poslanec Kalivoda.
Pellegrini, Peter, predseda NR SR (2023-12-12):
V mene ktorých poslaneckých klubov ste toto navrhli? (Reakcia z pléna.)
Pellegrini, Peter, predseda NR SR (2015-07-01):
Posledný v rozprave vystúpi pán poslanec Dušan Jarjabek. Nech sa páči, pán poslanec, máte slovo.
M. Hort, poslanec: (2001-09-20):
Prosím, že by sme hlasovali najskôr o bode č. 2.
Poliačik, Martin, poslanec NR SR (2015-06-24):
Ďakujem. Ja si myslím, pán kolega Mičovský, že jednu vec, ktorú treba pripomínať, je, že ten sobotný protest nebol proti kvótam. Aj keby všetci politici na Slovensku ako jeden muž povedali, sme zásadne proti kvótam, ten protest by sa konal. On nebol proti kvótam, on nebol proti tomu, že nám tu ide Brusel niečo diktovať, to bola zástupná, druhá téma. Ten protest bol v prvom, a však on sa aj tak volal. On sa volal protest proti islamizácii Európy. Ten protest bol okamžite od svojho zárodku namierený k potláčaniu iných ľudí na základe ich náboženského presvedčenia. A podľa toho, čo sme tam počuli a videli, tak to nebolo len na základe náboženského presvedčenia, ale aj príslušnosti k nejakej etnickej skupine, príslušnosti k nejakému náboženstvu, príslušnosti k nejakej rase. Je veľkým omylom myslieť si, že slušní ľudia prišli vyjadriť svoj názor na súčasnú situáciu. No nie. Nacisti a extrémisti zorganizovali pochod, ku ktorému sa možno pár zmätených ľudí pridalo. Ja neviem ten pomer, ale každopádne pochodovali v jednom šíku s ľuďmi, ktorí nemajú hanbu velebiť Hitlera, nemajú hanbu chodiť Tisovi každý rok dávať kvety na hrob a ktorí otvorene povedia, v momente, keď by sme mali tú možnosť, tak vás vyhádžeme z toho parlamentu a zapálime tú búdu. To sú ľudia, ktorí neuznávajú základné demokratické princípy a ktorí sú bezpečnostnou hrozbou pre túto spoločnosť. A nazývať ich aktivistami je tak hlúpy eufemizmus, že vôbec neverím, že také niečo môže odznieť v tejto sále. A nevravím, že si to povedal ty.
J. Buček, poslanec: (2005-09-22):
Vážené kolegyne, kolegovia, Výbor Národnej rady Slovenskej republiky pre obranu a bezpečnosť svojím uznesením č. 399 zo 6. septembra 2005 ma určil za spravodajcu k návrhu poslanca Národnej rady Slovenskej republiky Roberta Kaliňáka na vydanie zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov (tlač 1261). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2005 č. 1264 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali v druhom čítaní vo výboroch v lehote do 30 dní a gestorský výbor do 31 dní od prerokovania návrhu zákona v prvom čítaní na schôdzi Národnej rady Slovenskej republiky. Prosím, pán predsedajúci, aby ste otvorili rozpravu k tomuto návrhu.
Karas, Viliam, dočasne poverený minister spravodlivosti SR (2023-05-03):
Veľmi pekne ďakujem za slovo. Vážené pani poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov a ktorým sa mení zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Návrh zákona reaguje na viaceré rozsudky Európskeho súdu pre ľudské práva proti Slovenskej republike, v ktorých vyslovil závery, ktoré naznačujú neúčinnosť vnútroštátneho mechanizmu nápravy porušenia práva na prejednanie veci v primeranej lehote v konaniach prebiehajúcich pred správnymi orgánmi a následne pred súdmi. Vzhľadom na závery Európskeho súdu pre ľudské práva sa navrhuje úprava existujúceho prostriedku nápravy proti prieťahom v správnych konaniach v podobe žaloby proti nečinnosti orgánov verejnej správy tak, aby súd, ak zistí nečinnosť a žalobca bude žiadať o primerané finančné zadosťučinenie, mal možnosť už v tomto štádiu okrem uloženia odstránenia nečinnosti orgánu verejnej správy uložiť žalovanému zaplatiť finančné zadosťučinenie. V nadväznosti na uvedené sa v zákone č. 514/2003 Z. z. o zodpovednosti štátu za škodu spôsobenú pri výkone verejnej moci v znení neskorších predpisov zabraňuje duplicitnému rozhodovaniu o náhrade nemajetkovej ujmy, ak súd v správnom súdnictve, Ústavný súd Slovenskej republiky o primeranom finančnom zadosťučinení alebo Európsky súd pre ľudské práva o spravodlivom zadosťučinení už rozhodoval. Súčasne sa navrhuje zaviesť komplexnejšiu definíciu pojmu nesprávneho úradného postupu, ktorá reflektuje doterajšiu súdnu prax. Účinnosť predkladaného návrhu zákona sa navrhuje od 1. júla 2023. (Rečník krátko komunikoval so spravodajcom.) Vážené pani poslankyne, páni poslanci, dovoľujem si vás požiadať o podporu predloženého vládneho návrhu zákona. Ďakujem pekne.
Figeľ, Ján, podpredseda NR SR (2013-11-29):
Na vystúpenie pána poslanca Štefanca sú štyri faktické poznámky. Končím možnosť prihlásiť sa s ďalšími. Nech sa páči, Ladislav Kamenický.
P. Paška, predseda NR SR: (2010-02-11):
(Hlasovanie) 135 prítomných, 127 bolo za, 8 sa zdržali. Návrh sme pridelili výborom a určili lehotu na prerokovanie. O vládnom návrhu zákona č. 5/2004 Z. z. o službách zamestnanosti budeme hlasovať o 17.00 hodine na základe požiadavky pána spravodajcu, pána poslanca Madeja. Teraz pán poslanec Golian uvedie v prvom čítaní hlasovanie o návrhu pánov poslancov Vladimíra Palka, Františka Mikloška, Pavla Minárika a Rudolfa Bauera na vydanie zákona č. 461/2003 Z. z. o sociálnom poistení, je to tlač 1472. (Hlasovanie o n ávrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (zákon o starobnom rodičovskom poistení a výsluhovom rodičovskom zabezpečení).
Paška, Pavol, predseda NR SR (2012-10-17):
Ďakujem pekne. Dámy a páni, je 11.58 hodín. Pán poslanec Jarjabek má určite dlhšie vystúpenie, takže prerušujem rokovanie o tomto bode programu. Želám vám dobrú chuť počas obedňajšej prestávky a budeme pokračovať, poprosím, pán minister, o 14.00 hodine (Prestávka.) (Po prestávke.)
Jurinová, Erika, poslankyňa NR SR (2016-06-07):
Ďakujem pekne. Niekto tu povedal, že škoda, že riešime odvolávanie pána podpredsedu vlády Kaliňáka v parlamente. No fakt je to škoda, že to tu vôbec riešime, pretože on naozaj mal nabrať odvahu a sám odstúpiť, tak ako tuná už, ako bol vyzvaný aj niekoľkými kolegami. Je pre mňa naozaj sila, keď premiérom sme boli povzbudzovaní, aby sme sa nehrali pred predsedníctvom, ako máme byť hluchí a slepí k nespravodlivosti a nemorálnosti, ktorú tu vidíme a vnímame a tiež páčilo sa mi veľmi, ako sa nikto neunúval ani len zodvihnúť ruku za to, že či niekto verí, že si Bašternák nevybavoval podobným spôsobom vratku. To naozaj svedčilo o tom, že asi budú hlasovať ostatní len z povinnosti. Pre mňa by bolo naozaj veľmi dôležitým alebo veľmi vážnym gestom, keby sa politická zodpovednosť naozaj, keby zostala vyvodená politická zodpovednosť práve tým, o kom sa dnes rokuje. Na druhej strane ďakujem aj kolegovi Lipšicovi za pripomenutie koaličnej hry, kedy sa snažia poslanci obracať pozornosť na úplne iné témy, ktoré naozaj nemusia byť dnes témou rokovania. Pripomeniem, Bašternák, zdá sa, je naozaj váš človek.
P. Hrušovský, podpredseda NR SR: (2002-03-20):
Páni poslanci, budeme hlasovať o druhom v poradí podanom pozmeňujúcom návrhu pani poslankyne Rusnákovej. Hlasujeme. (Hlasovanie.) 121 prítomných, 86 za, 29 sa zdržalo, 6 nehlasovalo. Návrh sme schválili. Ďalší návrh. F. Halmeš, poslanec: Pani poslankyňa sa chce vyjadriť k tomu bodu 3?
Kamenický, Ladislav, minister financií SR (2024-06-27):
Ďakujem pekne. Cieľom predloženého vládneho návrhu zákona je upraviť bezodkladný prevod pozemkov štátu správe Slovenského pozemkového fondu na obce a vyššie územné celky. Ide o pozemky pod existujúcimi stavbami vo verejnom záujme po vydaní kolaudačného rozhodnutia a pozemky, na ktorých sa podľa záväznej časti územnoplánovacej dokumentácie má umiestniť stavba vo verejnom záujme. Návrh zákona reflektuje na dlhoročné problémy územnej samosprávy, že územná samospráva nedisponuje aktuálne dostatočnými finančnými prostriedkami na vysporiadanie pozemkov pod stavbami a zariadeniami vo verejnom záujme. Vzhľadom na vyššie uvedené si vás dovoľujem požiadať o prerokovanie predmetného návrhu zákona a jeho posunutie do druhého čítania. Ďakujem pekne.
Laššáková, Jana, podpredsedníčka NR SR (2014-03-21):
Na vystúpenie pána poslanca s faktickými poznámkami ôsmi páni poslanci: pán poslanec Bublavý, Číž, Mamojka, Nachtmannová, Mičovský, Škripek, Jasaň, Blanár. Končím možnosť prihlásiť sa s faktickými poznámkami. Nech sa páči, pán poslanec Bublavý. (Reakcia z pléna.) Osem.
Paška, Pavol, predseda NR SR (2014-01-29):
(Hlasovanie.) 144 prítomných, 142 bolo za, 2 sa zdržali. Sme v treťom čítaní , otváram rozpravu. Nie je o ňu záujem. Vyhlasujem ju za skončenú.
Taraba, Tomáš, poslanec NR SR (2023-02-16):
Ďakujem za slovo. Ja si myslím, že áno, keď má niekto nadmerné zisky, a najmä keď tie zisky sú spôsobené v podstate nejakou situáciou, za ktorú ani tak veľmi oni nemôžu, teda im ako keby boli darované, tak štát má právo ich nejak dodaniť, ale to, čo je problém pri tom odvode, keď je robený len tak plošne, že máte banky, ktoré môžu mať veľký zisk, a potom máte banky, ktoré majú menší zisk. A keď tie banky, ktoré majú menší zisk, majú úplne rovnaký odvod, bankový odvod, tak výsledok je, že v podstate podporujete tie veľké banky na trhu, pretože tie menšie banky strácajú konkurencieschopnosť, lebo z toho zisku menšieho im zoberiete aj to, v podstate čo zarobili, a majú oveľa menší nejaký kapitál na rozvíjanie a na vytváranie konkurencie, takže ak ten bankový odvod bude nastavený tak, ako v podstate v minulosti bol, že, že bez ohľadu na to kto akú, aký má profit, tak bude mať rovnaké ako keby zaťaženie, tak výsledok toho bude, že vlastne sa podporuje tá koncentrácia veľkých bánk. A vždy to tak aj bolo, aj všade vo svete to platí, že veľkí keď zostanú len na trhu, tak ad 1 sa ľahšie dohodnú na poplatkoch a nikdy to až tak veľmi nevedie k znižovaniu cien, takže, takže ten bankový odvod má zmysel podporiť len vtedy, keď nebude ničiť konkurencieschopnosť na Slovensku, a to nie som si teraz istý, či tak ako sa to nastavuje, že či tak to aj bude. Ďakujem.
Martvoň, Anton, poslanec NR SR (2015-03-17):
Ďakujem pekne. Pán poslanec Érsek, no, ja chcem zareagovať na tú vašu časť vystúpenia, kde ste spomínali Tipos, ako tam treba robiť poriadky. No však ale, pokiaľ som si pozrel, tak vy ste boli štátnym tajomníkom za Radičovej vlády na ministerstve dopravy. Čo vám bránilo ísť na ministerstvo financií a pokiaľ ste mal vedomosť, že na Tipose je nejaký bordel, prečo ste to neriešili? Jednoducho vy začínate na všetko poukazovať, keď ste v opozícii, ale keď ste štátny tajomník a každý vás prijme, každý minister vás prijme, aj ten šéf Tiposu, aj minister financií, za vašej vlády by vás bol určite prijal, tak ste to neriešili. To je to isté. Kým ste boli štátny tajomník, tak ste sa zaujímali iba o dopravu. Športovci v podstate boli pre vás niečo okrajové. Teraz, keď ste v opozícii, tak zrazu chcete, aby sme hneď teraz schválili ten váš návrh, ktorý, ako povedal kolega Brixi, nerozlišuje medzi bohatým športovcom a chudobným športovcom, ale ktorý je nejaký systém odmeňovania, ktorý ste teraz vymysleli. My naším návrhom s kolegom Brixim, kolegom Čaplovičom a kolegom Galisom riešime sociálny problém športovcov, ktorí sú na dôchodku. A to je ten rozdiel medzi nami. Čiže tým chcem poukázať na to, pán poslanec, že umenie je prísť s takým návrhom, keď ste vo vládnej koalícii a ste pri moci, a presvedčiť ostatných vo vláde, aby našli peniaze prioritne na to, čo športovci potrebujú, nie keď ste až v opozícii a keď viete, že to od vás nezávisí. Čiže to by ste mal do budúcnosti možnosť zvážiť, že niektoré návrhy, by ste mali s nimi prichádzať, keď ste práve pri vláde a pri moci a keď to máte možnosť aj priamo ovplyvniť.
Bugár, Béla, podpredseda NR SR (2017-06-14):
Pán poslanec Hrnko, môžte potom vystúpiť. (Výkriky z pléna.)
Martvoň, Anton, poslanec NR SR (2015-03-19):
Ďakujem pekne, pán predseda. V rozprave k uvedenému návrhu zákona vystúpili traja poslanci. Pozmeňujúce návrhy podala iba poslankyňa Pfundtner, boli konkrétne dva a keďže tieto pozmeňujúce návrhy boli podané v rozprave dnes, v zmysle § 83 ods. 4 rokovacieho poriadku dajte, pán predseda, prosím, hlasovať o skrátení lehoty.
Grendel, Gábor, podpredseda NR SR (2023-05-17):
Vyhlasujem rozpravu za skončenú. Chce zaujať stanovisko ešte pán navrhovateľ? Nie. Pán spravodajca, záverečné slovo? Takisto nie. Hlasovanie o jedenástej zajtra. Môžme ísť ďalej. Ďalším bodom programu je prvé čítanie o návrhu poslancov Petry Krištúfkovej, Igora Kašpera, Ľudovíta Gogu, Zuzany Šebovej a Adriany Pčolinskej na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a o munícii v znení neskorších predpisov a zákon č. 372/1990 Zb. o priestupkoch v znení neskorších predpisov. Návrh zákona má parlamentnú tlač 1528 (správne tlač 1525, pozn. red.), návrh na jeho pridelenie na prerokovanie výborom je v rozhodnutí č. 1588. Dávam slovo pani poslankyni Petre Krištúfkovej, aby návrh zákona uviedla. (Rokovanie o návrhu poslancov Národnej rady Slovenskej republiky Petry Krištúfkovej, Igora Kašpera, Ľudovíta Gogu, Zuzany Šebovej a Adriany Pčolinskej na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii v znení neskorších predpisov a zákon č. 372/1990 Zb. o priestupkoch v znení neskorších predpisov , tlač 1525.)
Matovič, Igor, poslanec NR SR (2014-11-09):
Je naozaj smiešne, keď niekto tu hovorí, že mali by sme dodržiavať nejaké elementárne základy rokovania, na ktoré sme tu prisahali, čo teda sme ani neprisahali, lebo my sme prisahali na ústavu, keď je to poslanec vlastne poslaneckého klubu, ktorý systematicky nedodržiava alebo porušuje naše pravidlá, ktoré máme ako opoziční poslanci. To len k môjmu predrečníkovi, prepáčte. Ale myslím, že, kolega Lipšic, neviem, či by nebolo lepšie Pavla Pašku nevyzývať na to, aby zvolal tú schôdzu. Ja si myslím, že ešte pred tým by sme ho mohli vyzvať, však nech je chlap, nech sa pozrie do zrkadla, nech sa pozrie na tú zrůdu, ktorá tam je, nech sa pozrie na človeka, ktorý napáchal to, čo napáchal. A on veľmi dobre vie, čo napáchal. Nech si vstúpi raz do svedomia a spraví jedno chlapské rozhodnutie. A ešte pred tým, jak ju zvolá, nech abdikuje, nech zloží funkciu a je vybavené. Len na druhej strane obávam sa, že Pavol Paška patrí práve medzi tých ľudí, o ktorých sa v Trnave hovorí, že majú vyoperovanú hanbu, a tým pádom takéto niečo ani nedokáže.
Pleštinská, Zita, poslankyňa NR SR (2023-03-22):
Vážený pán predseda, vážené panie kolegyne poslankyne a páni kolegovia poslanci, v rozprave vystúpili dvaja páni poslanci. Z toho pán poslanec Kremský podal návrh podľa § 73 ods. 3 písm. a) o rokovacom poriadku vrátiť návrh zákona jeho navrhovateľovi na dopracovanie.
Kondrót, Maroš, poslanec NR SR (2020-10-13):
Ďakujem pekne, pán predsedajúci. Vážená pani ministerka, súhlasím s tým, že konečne vláda vykročila dobrým smerom, konečne vláda ide riešiť neprávny stav a konečne vláda ide s nejakým dobrým zámerom. To, že to neprišlo pred mesiacom alebo pred dvomi, to mňa nevyrušuje, pretože s tým nič nespravíme. A ak to trvalo toľko a napáchalo sa toľko nepráv, neprávnych vecí a neprávnych stavov na Slovensku, tak s tým kľudne ešte týždeň vydržme. Podporujem ten návrh, vážený pán minister, aby ste toto stiahli, popracujte na tom. O týždeň sa môžeme k tomu stretnúť a môže to ísť v zrýchlenom konaní. To už nebude nikto z nás napádať. A sedí tu aj pán podpredseda vlády pre legislatívu, ktorý si zatiaľ v očiach slovenskej verejnosti nepokazil meno, tak dúfam, že aj jeho, dúfam, že aj jeho meno môže byť zárukou toho, že zídeme z polovice nesprávnej cesty. Pán minister, zvážte ten návrh, stiahnite zákon, prerobte ho a prídite s ním o týždeň. Už toľko dočkáme. Ďakujem.
Grendel, Gábor, podpredseda NR SR (2021-05-10):
Chcem poprosiť kolegov, aby nefotili a nenatáčali počas rokovania schôdze, mimo, keď nie sú prestávky. S reakciou na faktické poznámky pán poslanec Ledecký.
M. Hort, podpredseda NR SR: (2008-12-05):
A slovo má pán poslanec Viliam Jasaň.
Blaha, Ľuboš, podpredseda NR SR (2023-11-23):
143. Pán poslanec Ivan Ševčík, nech sa páči.
Bugár, Béla, podpredseda NR SR (2011-07-12):
Prezentujme sa a hlasujme o návrhu postúpiť návrh zákona do druhého čítania. (Hlasovanie.) Prítomných 142, za 78, proti 3, zdržalo sa 60 poslancov, 1 nehlasoval. Konštatujem, že zákon sme postúpili do druhého čítania. Nech sa páči.
Blaha, Ľuboš, podpredseda NR SR (2023-12-13):
Pán poslanec Roman Mikulec, nech sa páči.
Ježík, Jozef, poslanec NR SR (2019-01-30):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 9 s odporúčaním schváliť.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 129, za 20, proti 43, zdržalo sa 62, nehlasovali 4. Konštatujem, že sme uvedený návrh neschválili. Ďalej prosím spravodajcu, ktorého určil navrhnutý gestorský ústavnoprávny výbor, poslanca Jána Marosza, aby uviedol hlasovanie o bode 58 programu. Je to prvé čítanie o návrhu poslancov Krajniaka, Pčolinského, Pčolinskej a Gogu na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii (tlač 1016). Nech sa páči, pán poslanec. (Hlasovanie o návrhu poslancov Národnej rady Slovenskej republiky Milana Krajniaka, Petra Pčolinského, Adriany Pčolinskej a Ľudovíta Gogu na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1016.)
Figeľ, Ján, podpredseda NR SR (2014-12-09):
Ďakujem pekne. Otváram všeobecnú rozpravu. Nedostal som písomne žiadnu prihlášku. Pýtam sa teraz na ústnu formu. Jedno meno je na tabuli, pán Štefan Kuffa. Uzatváram možnosť ďalším. Nech sa páči, máte slovo.
Gašpar, Tibor, podpredseda NR SR (2024-10-23):
Ďakujem navrhovateľovi. Žiada si o zaujatie stanoviska spoločná spravodajkyňa? Áno. Súčasne vás žiadam, aby ste oznámili termín hlasovania o tomto návrhu zákona. Ďakujem.
V. Mazúrová, poslankyňa: (2009-04-29):
Predseda Národnej rady Slovenskej republiky svojím rozhodnutím č. 1037 z 30. marca 2009 pridelil správu o činnosti verejného ochrancu práv (tlač 984) na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania uvedeného materiálu a pripraví návrh na uznesenie Národnej rady Slovenskej republiky. Výbor v súlade s citovaným rozhodnutím predsedu Národnej rady Slovenskej republiky rokoval o správe o činnosti verejného ochrancu práv na svojej 46. schôdzi za účasti verejného ochrancu práv Pavla Kandráča. Výbor uznesením zo 7. apríla 2009 č. 195 správu o činnosti verejného ochrancu práv zobral na vedomie a odporúča Národnej rade Slovenskej republiky zobrať na vedomie správu o činnosti verejného ochrancu práv. Vážená pani predsedajúca, otvorte, prosím, rozpravu.